ddrg/super_eurlex huggingface dataset:
(9)

v článku 22 sa odsek 1 nahrádza takto: „1. Uchádzačom, žiadateľom a záujemcom z tretích krajín, ktorí nie sú oprávnení podľa článku 20, môže byť povolená účasť na postupoch zadávania zmlúv o verejnom obstarávaní alebo udeľovania grantov financovaných z viacročného finančného rámca spolupráce podľa tejto dohody alebo sa za oprávnený môže považovať tovar a materiály z neoprávnených krajín pôvodu, a to na základe odôvodnenej žiadosti štátov AKT alebo príslušnej organizácie či orgánu na regionálnej úrovni alebo na úrovni AKT, a to v prípade: a) krajín, ktoré majú tradičné hospodárske, obchodné alebo geografické väzby so susednými prijímajúcimi krajinami; alebo v prípade b) naliehavosti či nedostupnosti výrobkov a služieb na trhoch príslušných krajín alebo v iných riadne odôvodnených prípadoch, v ktorých by pravidlá oprávnenosti znemožňovali alebo výrazne sťažovali realizáciu projektu, programu alebo opatrenia. Dotknutý štát AKT alebo príslušná organizácia či orgán na regionálnej úrovni alebo úrovni AKT poskytnú Komisii ku každému prípadu informácie potrebné na prijatie rozhodnutia o takejto výnimke.“
(180)

Berúc do úvahy prax Komisie pri uplatňovaní usmernení z roku 1999 ako aj vývoj zmýšľania Komisie v súvislosti s týmto kritériom, ktoré vyvrcholilo v zavedení hraničných hodnôt v nových usmerneniach (53), Komisia považuje príspevok príjemcu rovnajúci sa 20 % za pomerne nízky. Takýto príspevok by mohol byt prijateľný podľa usmernení z roku 1999 iba v prípade, že všetky ostatné podmienky pre schválenie pomoci by boli splnené. Komisia by pritom vzala do úvahy napríklad či je príjemca činný v podporovanej oblasti, do akej miery zdroje financovania odrážajú dôveru trhu, mimo príjemcu samotného a jeho akcionárov, v dlhodobú životaschopnosť spoločnosti alebo iné osobitnosti daného prípadu.
(50)

Vzhľadom na rizikový profil vyplývajúci z kmeňa jej cieľových klientov a jej portfólia pracovala banka s nedostatočným kapitálom, aj keď sa pohybovala v rámci vtedy platných limitov orgánu dohľadu. Po zhoršení situácie sa z tohto faktora veľmi rýchlo stal problém. Z kalkulácie v predloženom pláne likvidácie vyplýva, že pomer kapitálu banky by bez opatrení pomoci od roku 2013 bol záporný, a to pre kapitál Tier 1 […], ako aj pre celkové vlastné imanie […]. Táto kalkulácia je fiktívna do tej miery, do akej by bola bývala drastická redukcia banky alebo v danom prípade jej likvidácia potrebná ešte skôr. Podľa výkladu Rakúska by likvidácia ovplyvnila stabilitu finančného systému v Rakúsku, najmä vzhľadom na záruky, ktoré prevzala spolková krajina Korutánsko, ktoré by možno spôsobili zodpovedajúci scenár, ale aj v tých krajinách južnej a východnej Európy, v ktorých má HGAA rozhodujúci trhový podiel.
(4)

V súlade s článkom 14 ods. 7 nariadenia (ES) č. 216/2008 rozhodnutie Komisie o tom, že členský štát môže udeliť navrhovanú odchýlku, musí byť oznámené všetkým členským štátom, ktoré budú takisto oprávnené uplatňovať dané opatrenie. Toto rozhodnutie by preto malo byť určené všetkým členským štátom. Opis tejto výnimky, ako aj k nej pripojené podmienky by mali ostatným členským štátom umožniť uplatňovať uvedené opatrenie, ak sa nachádzajú v rovnakej situácii, a to bez toho, aby si to vyžadovalo ďalšie rozhodnutie Komisie. Na tieto účely a vzhľadom na to, že uvedená správa o prevode nie je verejne dostupná, by ju Spojené kráľovstvo malo sprístupniť ostatným členským štátom na základe ich žiadosti. Okrem toho by si členské štáty mali vymieňať informácie o uplatňovaní tohto opatrenia v prípade, že ho uplatňujú, a to v súlade s článkom 15 ods. 1 nariadenia (ES) č. 216/2008, keďže toto uplatňovanie môže mať vplyv aj mimo členských štátov, ktoré výnimku udelia.
(6)

V súlade s článkom 14 ods. 7 nariadenia (ES) č. 216/2008 sa výnimka udelená jednému členskému štátu oznámi všetkým členským štátom, ktoré budú takisto oprávnené uplatňovať dané opatrenie. Toto rozhodnutie by preto malo byť určené všetkým členským štátom. Opis výnimky, ako aj k nej pripojené podmienky by mali ostatným členským štátom umožniť uplatňovať príslušné opatrenie, ak sa nachádzajú v rovnakej situácii, a to bez toho, aby od Komisie vyžadovali ďalšie schválenie. Napriek tomu by si členské štáty mali vymieňať informácie o uplatňovaní tohto opatrenia v prípade, že ho uplatňujú, a to v súlade s článkom 15 ods. 1 nariadenia (ES) č. 216/2008, keďže toto uplatňovanie môže mať vplyv aj mimo členských štátov, ktorým sa výnimky udelia.
SK Úradný vestník Európskej únie L 196/38

ROZHODNUTIE EURÓPSKEJ CENTRÁLNEJ BANKY

zo 6. februára 2014

o vymenovaní zástupcov Európskej centrálnej banky v Rade pre dohľad

(ECB/2014/4)

(2014/427/EÚ)

RADA GUVERNÉROV EURÓPSKEJ CENTRÁLNEJ BANKY,

so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 26 ods. 1, 2 a 5,

so zreteľom na rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky (2), a najmä na jeho článok 13b.6,

keďže:

(1) Podľa článku 26 ods. 5 nariadenia (EÚ) č. 1024/2013 Rada guvernérov vymenuje štyroch zástupcov Európskej centrálnej banky (ECB) v Rade pre dohľad, z ktorých žiadny nesmie vykonávať úlohy priamo súvisiace s menovou funkciou ECB.

(2) Podľa článku 26 ods. 2 nariadenia (EÚ) č. 1024/2013 sa pri vymenúvaní zástupcov ECB v Rade pre dohľad dodržiavajú zásady rodovej rovnosti, skúsenosti a kvalifikovanosti.

(3) Je nevyhnutné doplniť nariadenie (EÚ) č. 1024/2013 v súvislosti s postupom vymenovania štyroch zástupcov ECB v Rade pre dohľad, podmienkami a postupom na ich odvolanie a podmienkami, ktoré sa uplatňujú pre osoby vymenované do týchto funkcií,

PRIJALA TOTO ROZHODNUTIE:

Článok 1

Vymenovanie zástupcov ECB v Rade pre dohľad

1. Štyria zástupcovia ECB sa vymenujú v Rade pre dohľad spomedzi uznávaných a skúsených osobností v oblasti bankových a finančných záležitostí.

2. Ich funkčné obdobie je päť rokov a nie je obnoviteľné. Odchylne od tohto pravidla je funkčné obdobie prvých štyroch zástupcov ECB pri prvom vymenovaní tri až päť rokov.

3. Podmienky zamestnávania štyroch zástupcov ECB, najmä ich mzda, dôchodok a iné sociálne dávky, sú vymedzené v zmluve s ECB a stanoví ich Rada guvernérov na návrh Výkonnej rady.

4. Zástupcovia ECB vykonávajú svoje funkcie na plný alebo na čiastočný pracovný úväzok v súlade s podmienkami ich zmlúv s ECB. Nesmú vykonávať žiadnu inú zárobkovú alebo nezárobkovú profesionálnu činnosť, pokiaľ im na to Rada guvernérov neudelí súhlas. S činnosťami, ktoré by mohli viesť ku konfliktu záujmov s postavením zástupcov ECB ako členov Rady pre dohľad alebo by bolo možné ich tak vnímať, nie je možné udeliť súhlas. Zástupcovia ECB najmä nesmú vykonávať žiadne úlohy pre príslušný vnútroštátny orgán, ako sa vymedzuje v článku 2 nariadenia (EÚ) č. 1024/2013.

5. Ak už zástupca ECB v Rade pre dohľad nespĺňa podmienky potrebné pre plnenie svojich povinností alebo bol uznaný vinným zo závažného pochybenia, môže Rada guvernérov na žiadosť Výkonnej rady alebo po vypočutí tohto zástupcu rozhodnúť o jeho odvolaní z funkcie.

6. Voľné pracovné miesto pre pozíciu zástupcu ECB v Rade pre dohľad sa obsadí vymenovaním nového zástupcu v súlade s týmto rozhodnutím.

Článok 2

Nadobudnutie účinnosti

Toto rozhodnutie nadobúda účinnosť 6. februára 2014.

Vo Frankfurte nad Mohanom 6. februára 2014 Prezident ECB Mario DRAGHI

(1) Ú. v. EÚ L 287, 29.10.2013, s. 63.

(2) Ú. v. EÚ L 80, 18.3.2004, s. 33.
(15)

Výnosom z 31. marca 2008, ktorý bol uverejnený v Úradnom vestníku Francúzskej republiky 11. apríla 2008, sa ustanovenia medziodvetvovej dohody z 21. februára 2008 rozšírili na obdobie od 1. júla 2007 do 30. júna 2008 pre všetky profesie tvoriace združenie. Výnosom zo 16. septembra 2008, ktorý bol uverejnený v Úradnom vestníku Francúzskej republiky 25. septembra 2008, sa ustanovenia medziodvetvovej dohody z 22. júla 2008 rozšírili do 30. júna 2010. Výnosom z 27. mája 2010, ktorý bol uverejnený v Úradnom vestníku Francúzskej republiky 8. júna 2010, sa ustanovenia medziodvetvovej dohody z 22. júla 2008 rozšírili na obdobie od 1. júla 2010 do 30. júna 2011. A napokon výnosom z 3. októbra 2011, ktorý bol uverejnený v Úradnom vestníku Francúzskej republiky 15. októbra 2011, sa ustanovenia medziodvetvovej dohody z 12. septembra 2011 rozšírili do 30. júna 2014.
—

Program stability na rok 2014 sa zameriava na celkový deficit na úrovni 2,6 % HDP v roku 2014 a na ďalšie zníženie na 2,5 % HDP v roku 2015, 1,6 % HDP v roku 2016 a 0,5 % HDP v roku 2017. Podľa prognózy útvarov Komisie z jari 2014 by sa mal celkový deficit verejných financií v roku 2014 mierne zvýšiť na 2,9 % HDP a v roku 2015 by sa mal vrátiť na úroveň 2,8 % HDP. Počas obdobia, na ktoré sa vzťahuje prognóza, by mal teda deficit zostať pod referenčnou hodnotou 3 % HDP stanovenú v zmluve.
(5)

Komisia vyzvala ostatné členské štáty a žiadateľov, aby sa ku každému oznámeniu písomne vyjadrili do 90 dní v súlade s článkom 27 ods. 1 smernice 98/8/ES. V stanovenej lehote sa vyjadrilo viacero členských štátov a žiadateľov. Komisia zároveň oznámenia prediskutovala s príslušnými orgánmi členských štátov zodpovednými za biocídne výrobky a podľa potreby aj so žiadateľmi, a to na zasadnutiach skupiny pre uľahčenie autorizácie výrobkov a vzájomného uznávania a koordinačnej skupiny uvedenej v článku 35 nariadenia (EÚ) č. 528/2012.
(10)

Preto sa zdá byť pravdepodobné, že nepovolenie používania na kontrolu baktérií rodu Legionella alebo ďalších škodlivých organizmov, alebo ak je to potrebné, na zabránenie rastu organizmov v hlavnom prívode vody pre platformy na ťažbu ropy a zemného plynu na mori, v ostatných zariadeniach na mori a na pobreží alebo na lodiach v uvedených členských štátoch by v súčasnosti predstavovalo závažné riziko pre verejné zdravie. Okrem toho, náklady na odstavenie alebo nahradenie súčasných systémov na báze medi a ich logistická a praktická uskutočniteľnosť na lodiach môžu byť v mnohých prípadoch prohibitívne. Ak by aj bolo nahradenie uskutočniteľné, môže to trvať dlhší čas. Požadované výnimky na základné použitie sú preto v súčasnosti potrebné.
(6)

Dňa 12. decembra 2013 vo svojom „Vedeckom stanovisku k bezpečnosti pekárskeho droždia ošetreného UV a obohateného vitamínom D“ (Scientific Opinion on the safety of vitamin D-enriched UV-treated baker's yeast) (2) EFSA dospel k záveru, že pekárske droždie ošetrené UV so zvýšeným obsahom vitamínu D2 je pri navrhovaných podmienkach používania bezpečné.
(17)

Dňa 30. decembra 2004 stanovili španielske orgány sadzby za elektrickú energiu platné pre rok 2005 (5), ktoré zodpovedajú týmto kategóriám odberateľov: INTEGROVANÉ SADZBY Nízke napätie 1.0. Výkon max. 770 kW 2.0. Všeobecné, výkon max. 15 kW 3.0. Všeobecné 4.0. Všeobecné, dlhodobý odber B.0 Verejné osvetlenie R.0 Poľnohospodárske zavlažovanie Vysoké napätie Všeobecné sadzby Krátkodobý odber 1.1. Všeobecné, max. 36 kV 1.2. Všeobecné, od 36 do 72,5 kV 1.3. Všeobecné, od 72,5 do 145 kV 1.4. Všeobecné, nad 145 kV Strednodobý odber 2.1. Max. 36 kV 2.2. Od 36 do 72,5 kV 2.3. Od 72,5 do 145 kV 2.4. Nad 145 kV Dlhodobý odber 3.1. Max. 36 kV 3.2. Od 36 do 72,5 kV 3.3. Od 72,5 do 145 kV 3.4. Nad 145 kV Trakčné sadzby (Tarifas de tracción) T.1 Max. 36 kV T.2 Od 36 do 72,5 kV T.3 Od 72,5 kV do 145 kV Poľnohospodárske zavlažovanie R.1 Max. 36 kV R.2 Od 36 do 72,5 kV R.3 Od 72,5 do 145 kV G. Sadzba pre veľkoodberateľov (G4) Sadzby pre predaj distribútorom D.1 Max. 36 kV D.2 Od 36 do 72,5 kV D.3 Od 72,5 do 145 kV D.4 Nad 145 kV PRÍSTUPOVÉ SADZBY Nízke napätie 2.0 A Bežná sadzba pre prístup k sieti nízkeho napätia 2,0 NA Jednoduché sadzby pre prístup k sieti nízkeho napätia s rozlišovaním dňa/noci 3.0 A Všeobecná sadzba pre prístup k sieti nízkeho napätia Vysoké napätie 3.1.A Prístupová sadzba pre napätie max. 36 kV (výkon max. 450 kW) 6.1 Prístupová sadzba pre napätie max. 36 kV (výkon nad 450 kW) 6.2 Prístupová sadzba pre napätie od 36 kV do 72,5 kV (výkon nad 450 kW) 6.3 Prístupová sadzba pre napätie od 72 kV do 145 kV (výkon nad 450 kW) 6.4 Prístupová sadzba pre napätie nad 145 kV (výkon nad 450 kW) 6.5 Prístupová sadzba pre medzinárodné výmeny
(96)

Po druhé aj za predpokladu, že inkasné práva, ktoré odrážajú povinnosť uvedených piatich podnikov predbežne financovať deficit v rámci elektrizačnej sústavy za rok 2005, aby sa mohli vykladať ako kompenzácia distribučných nákladov štyroch podnikov pôsobiacich v odvetví distribúcie za regulované sadzby, mali by sa zohľadniť skutočné podmienky, za ktorých boli distribútori povinní vykonávať túto plne regulovanú činnosť. Ako už bolo uvedené v odôvodneniach 54 – 55, distribútori nemohli dosiahnuť zisk ani stratu, nemohli si vybrať spôsob obstarávania elektrickej energie, nemohli si vybrať svojich odberateľov, nemohli určovať predajnú cenu ani poskytovať ďalšie služby, ktoré by priniesli ziskové rozpätie. Samotní distribútori, ako aj vertikálne integrované skupiny, do ktorých patrili, nemali žiadny priamy alebo nepriamy ekonomický záujem o zapojenie sa do dodávok elektrickej energie za regulovanú sadzbu. Vertikálne integrovaná skupina by mala skôr záujem o poskytovanie služieb koncovým odberateľom za podmienok voľného trhu, keďže jej dodávateľská divízia by v rámci tohto predaja dosiahla zisk, k čomu by nedošlo, ak by distribútor skupiny zabezpečoval odberateľom dodávky za regulované sadzby.
4.

Článok 12 sa nahrádza takto: „Článok 12 Finančné ustanovenia 1. Finančná referenčná suma určená na pokrytie výdavkov spojených s EUPOL COPPS na obdobie od 1. júla 2013 do 30. júna 2014 je 9 570 000 EUR. Finančná referenčná suma určená na pokrytie výdavkov spojených s EUPOL COPPS na obdobie od 1. júla 2014 do 30. júna 2015 je 9 820 000 EUR. 2. Všetky výdavky sa spravujú v súlade s postupmi a pravidlami, ktoré sa vzťahujú na všeobecný rozpočet Európskej únie. Štátni príslušníci tretích štátov môžu predkladať ponuky do verejnej súťaže. S výhradou súhlasu Komisie môže misia EUPOL COPPS uzavierať technické dojednania s členskými štátmi, hostiteľskými stranami, so zúčastnenými tretími štátmi a s inými medzinárodnými aktérmi, pokiaľ ide o poskytovanie vybavenia, služieb a priestorov pre misiu EUPOL COPPS. 3. Misia EUPOL COPPS zodpovedá za plnenie svojho rozpočtu. Misia EUPOL COPPS na tento účel podpíše dohodu s Komisiou. 4. Misia EUPOL COPPS zodpovedá za všetky pohľadávky a povinnosti, ktoré vznikli v dôsledku plnenia mandátu začínajúceho 1. júla 2014, okrem pohľadávok, ktoré sa týkajú závažného porušenia povinností, za ktoré nesie osobnú zodpovednosť vedúci misie. 5. Vykonávaním finančných ustanovení nie je dotknutá hierarchia velenia stanovená v článkoch 4, 5 a 6 a operačné požiadavky misie EUPOL COPPS vrátane kompatibility vybavenia a interoperability jej tímov. 6. Výdavky sa považujú za oprávnené od 9. júla 2014.“
Vzťah s inými právnymi predpismi EÚ

Do akej miery sa opatrenia národného plánu zahrnuli do plánov manažmentu povodia podľa smernice Európskeho parlamentu a Rady 2000/60/ES (23)? Obsahuje národný plán, bez ohľadu na citlivé oblasti určené podľa smernice 91/271/EHS, opatrenia prijaté na základe chránených oblastí uvedených v prílohe IV k smernici 2000/60/ES (voda na kúpanie, natura 2000, voda mäkkýšov, pitná voda...)? Ak áno: prosím, opíšte postup. Vykonalo sa preskúmanie národného plánu podľa smernice Európskeho parlamentu a Rady 2001/42/ES (24)? Ak áno, uveďte, prosím, podrobné informácie. Je národný plán spojený s postupným znižovaním vypúšťania, emisií a únikov prioritných látok a zastavením alebo postupným ukončením vypúšťania, emisií a únikov prioritných rizikových látok (článok 4 smernice 2000/60/ES)? Ak áno: prosím, opíšte postup. Súvisí národný plán so smernicou Európskeho parlamentu a Rady 2008/56/ES (25) (napr. znižovanie morského odpadu)? Ak áno, uveďte, prosím, podrobné informácie. Vychádza národný plán z medzinárodných dohôd alebo komisií? Ak áno, prosím, opíšte, akým spôsobom. Sú plánované opatrenia na vymedzenie dodatočných citlivých oblastí podľa prílohy II.A písm. c) k smernici 91/271/EHS? Ak áno, prosím, opíšte tieto opatrenia. Sú plánované opatrenia na zavedenie prísnejších požiadaviek na spĺňanie článkov 4.3 alebo 5.3 a prílohy I.B.4 smernice 91/271/EHS? Ak áno, uveďte, prosím, podrobné informácie. …
(9)

EFSA sa vo svojom stanovisku takisto domnieva, že môže dôjsť k vzájomnému pôsobeniu citikolínu so špecifickými liekmi, a preto by sa nemal podávať spolu s uvedenými liekmi. Smernica Európskeho parlamentu a Rady 2001/83/ES (3) sa uplatňuje, keď výrobok všetkými vlastnosťami zodpovedá vymedzeniu pojmu „liek“ v zmysle článku 1 ods. 2 uvedenej smernice a zároveň vymedzeniu výrobku v zmysle nariadenia (ES) č. 258/97. Ak v tejto súvislosti členský štát v súlade so smernicou 2001/83/ES stanoví, že výrobok je liekom, môže v súlade s právom Únie obmedziť jeho umiestnenie na trh.
(58)

Podľa spoločnosti Metrans je vyjadrenie, že existujúce terminály neslúžia na kontinentálnu dopravu, nesprávne. Spoločnosť Metrans tvrdí, že z celkového počtu 127 vlakov, ktoré každý týždeň odbaví, smeruje týždenne 12 vlakov do Duisburgu a 12 do Rotterdamu, pričom tieto vlaky sú určené výhradne na kontinentálnu prepravu. Okrem toho 10 % všetkých odbavených vlakov spadá do kategórie kontinentálnej dopravy. Približne 50 % objemov odbavených v termináli Košice Haniska je určených na kontinentálnu prepravu. Spoločnosť Metrans na svojich termináloch disponuje zariadeniami na manipuláciu so všetkými kontinentálnymi jednotkami, konkrétne žeriavovými vozmi s výložníkovým ramenom či odnímateľnými kliešťovými závesmi na manipuláciu s kontinentálnymi jednotkami, ako sú výmenné nadstavby a návesy, a v prípade potreby dokáže vybudovať RO-LA rampy. Spoločnosť Metrans však konštatuje, že o tieto služby nie je záujem. Spoločnosť Metrans tiež tvrdí, že použitie výmenných nadstavieb, návesov či nákladných vozidiel je neefektívne v porovnaní s kontajnermi ISO so šírkou 45 stôp (13,7 m), ktoré boli vytvorené špeciálne pre kombinovanú dopravu, keďže náklady na prepravu týchto kontajnerov sú o 30 % nižšie, ako v prípade prívesov nákladných vozidiel. Okrem toho okolo 25 % obratu spoločnosti pochádza zo služieb týkajúcich sa kontinentálnej dopravy. Relevantný trh prekračuje hranice krajiny a terminály v susedných krajinách predstavujú účinnú konkurenciu a poskytujú služby týkajúce sa kontinentálnej dopravy. Spoločnosť Metrans tvrdí, že verejné terminály nebudú prispôsobené na kontinentálnu dopravu.
(5)

Príslušný orgán v Kórejskej republike predložil žiadosť o opätovné schválenie laboratória Komipharm International Co. Ltd in Siheung-si, ktorá je podložená priaznivou správou z posúdenia vypracovanou pre uvedené laboratórium agentúrou ANSES 24. apríla 2014.
(13)

Na základe správ, ktoré predložila Komisia a ECB o pokroku, ktorý Litva dosiahla pri plnení záväzkov týkajúcich sa dosiahnutia hospodárskej a menovej únie, sa dospelo k záveru, že: a) V Litve sú vnútroštátne právne predpisy, vrátane štatútu národnej centrálnej banky, zlučiteľné s článkami 130 a 131 ZFEÚ a so štatútom ESCB a ECB; b) Pokiaľ ide o plnenie konvergenčných kritérií uvedených v štyroch zarážkach článku 140 ods. 1 ZFEÚ zo strany Litvy: — priemerná miera inflácie v Litve za rok končiaci sa v apríli 2014 bola 0,6 %, čo je dostatočne pod úrovňou referenčnej hodnoty a pravdepodobne pod ňou zostane aj v nasledujúcich mesiacoch, — rozpočtový deficit v Litve vo výške 2,1 % HDP v roku 2013 nepodlieha rozhodnutiu Rady o existencii nadmerného deficitu, — Litva je členom ERM II od 28. júna 2004. Pri vstupe do ERM II sa orgány jednostranne zaviazali udržať prevažujúci režim riadenia meny v tomto mechanizme. Výmenný kurz litasu sa počas dvoch rokov predchádzajúcich tomuto posúdeniu neodchýlil od ústredného kurzu a nebol vystavený tlakom, — počas ročného obdobia, ktoré sa skončilo v apríli 2014, dlhodobá úroková sadzba dosahovala v Litve v priemere 3,6 %, čo je výrazne pod úrovňou referenčnej hodnoty. c) na základe posúdenia právnej zlučiteľnosti a plnenia konvergenčných kritérií, ako aj ďalších faktorov, Litva spĺňa potrebné podmienky na prijatie eura,
(2)

Dohodou z roku 1966 sa umožnil recipročný prístup medzi Dánskom, Nórskom a Švédskom k rybolovu v oblastiach Skagerrak a Kattegat, a to v pásme do štyroch námorných míľ od ich jednotlivých základných línií. Stanovilo sa ňou aj to, že uvedené pásmo sa na účely takéhoto rybolovu považovalo za šíre more, a preto sa v otázkach, ako je napríklad kontrola, uplatňovala právomoc vlajkového štátu.
Poskytnite kópiu vašej poslednej odpovede na „WHO dotazník monitorovania pokroku pri implementácii základných kapacít IHR v zmluvných štátoch“, a ak je to možné, aj správu o profile krajiny, ktorú vypracovala WHO. Okrem toho uveďte aj tieto informácie:

3.
1.

Do 12.00 hod. stredoeurópskeho času (SEČ) (6) desiateho pracovného dňa, ktorý nasleduje po termínoch na predloženie údajov stanovených vo vykonávacom nariadení (EÚ) č. 680/2014 vo vzťahu k: a) významným dohliadaným subjektom na najvyššej úrovni konsolidácie v rámci zúčastnených členských štátov; b) významným dohliadaným subjektom, ktoré nie sú členmi dohliadanej skupiny; c) dohliadaným skupinám na subkonsolidovanej úrovni a dohliadaným subjektom, ktoré sú členmi dohliadanej skupiny, keď sa klasifikujú ako významné v súlade s kritériom troch najvýznamnejších úverových inštitúcií v ich členských štátoch; d) ostatným dohliadaným skupinám a dohliadaným subjektom zahrnutým do zoznamu inštitúcií, na ktoré sa vzťahuje vykazovanie Európskemu orgán pre bankovníctvo (European Banking Authority – EBA) v súlade s článkom 3 rozhodnutia EBA/DC/090 (7).
(6)

Smernicou Európskeho parlamentu a Rady 2002/46/ES (4) sa stanovujú požiadavky na potravinové doplnky. Nariadením Európskeho parlamentu a Rady (ES) č. 1925/2006 (5) sa stanovujú požiadavky na pridávanie vitamínov a minerálnych látok a niektorých ďalších látok do potravín. Smernicou Európskeho parlamentu a Rady 2009/39/ES (6) sa stanovujú požiadavky na potraviny na osobitné výživové účely. Smernicou Komisie 96/8/ES (7) sa stanovujú požiadavky na potraviny určené na použitie pri diétach so zníženou energetickou hodnotou na reguláciu telesnej hmotnosti. Použitie oleja z mikrorias Schizochytrium sp. by sa malo povoliť bez toho, aby boli dotknuté požiadavky uvedených právnych predpisov.
(5)

Z niektorých žiadostí vyplýva, že biocídne výrobky obsahujúce meď sa používajú na to, aby sa zabránilo biologickému znečisteniu v hlavnom prívode vody pre ropné plošiny a plošiny na ťažbu zemného plynu na mori, ako aj v iných námorných a pobrežných zariadeniach, kde je dané používanie nevyhnutné na to, aby nedošlo k zablokovaniu prívodu vody používanej okrem iného na spracovanie, produkciu pitnej vody a vody určenej na kúpanie a hasenie požiaru, keďže zablokovanie prívodu vody by mohlo mať smrteľné následky na zdravie a bezpečnosť pracovníkov v danom zariadení.
(14)

Členské štáty by preto mali poskytnúť dodatočný rozsah 30 MHz na uspokojenie možného dopytu po bezdrôtových zvukových aplikáciách PMSE na spoločenských a kultúrnych podujatiach. Takéto spektrum by sa vybralo z ladiacich rozsahov, o ktorých rozhodnú členské štáty, pokiaľ možno v spektrálnom rozsahu 470 – 790 MHz, a to využitím bielych miest. Presný rozsah spektra, ktoré sa má buď prideliť alebo povoliť, by malo závisieť od osobitných vyjadrených žiadostí, pričom by sa nemalo vždy požadovať celých 30 MHz. Členské štáty by mali na vnútroštátnej úrovni rozhodnúť aj o tom, aký typ povolenia a aké postupy vybavovania žiadostí by sa mali pri takomto dodatočnom spektre uplatňovať.
(9)

Do raného štádia prípravy pozície, ktorá sa má v mene Európskej únie zaujať vo Výbore pre kultúrnu spoluprácu, by sa mali zapájať prípravné orgány Rady so zodpovednosťou za kultúrnu a audiovizuálnu oblasť.